作者:陸龜蒙
標題:江南秋懷寄華陽山人
內容:櫛發涼天曙，含毫故國情。歸心一夜極，病體九秋輕。忽起襜褕詠，因悲絡緯鳴。逢山即堪隱，何路可圖榮。揲策空佔命，持竿不釣名。忘憂如有待，縱懶似無營。小徑才分草，斜扉劣辨荊。冷荷承露菂，疏菊臥煙莖。譜為聽琴閱，圖緣看海幀。鷺毛浮島白，魚尾撇波赬。庭橘低攀嗅，園葵旋折烹。餓烏窺食案，鬥鼠落書棚。種豆悲楊惲，投瓜憶衛旍。東林誰處士，南郭自先生。分野星多蹇，連山卦少亨。衣裾徒博大，文籍漫縱橫。蘭葉騷人佩，蓴絲內史羹。鶡冠難適越，羊酪未饒傖。倚嘯微抽恨，論玄好析酲。棲遲勞鼓篋，豪俠愛金籝。煉藥傳丹鼎，嘗茶試石bP。沼連枯葦暗，窗對脫梧明。未達譏張翰，非才嫉禰衡。遠懷魂易黯，幽憤骨堪驚。礪缺知矛利，磨瑕見璧瑛。道源疏滴瀝，儒肆售精誠。敢歎良時擲，猶勝亂世攖。相秦猶幾死，王漢尚當黥。飲啄期應定，窮通勢莫爭。髡鉗為皂隸，譚笑得公卿。浴日安知量，追風不計程。塵埃張耳分，肝膽季心傾。諭蜀專操檄，通甌獨請纓。匹夫能曲踴，萬騎可橫行。許國輕妻子，防邊重戰耕。俄分上尊酒，驟厭五侯鯖。靜默供三語，從容等一枰。弘深司馬法，雄傑貳師兵。朔雪埋烽燧，寒笳裂旆旌。乘時收句注，即日掃欃槍。武昔威殊俗，文今被八弦。琮璜陳始畢，韶夏教初成。芽孽群妖滅，松筠百度貞。郎官青瑣拜，使者繡衣迎。帝道將雲闢，澆波漸砥平。學徒羞說霸，佳士恥為跉。負杖歌棲畝，操觚賦北征。才當曹鬥怯，書比惠車盈。謝氏憐兒女，郤家貴舅甥。唯荒稚珪宅，莫贈景山槍。賢彥風流遠，江湖思緒縈。謳啞搖舴艋，出沒漾鵁鶄。晚樹參差碧，奇峰邐迤晴。水喧揌紫芡，村響yw香粳。荷笠漁翁古，穿籬守犬獰。公衫白紵卷，田餉綠筲擎。地與膏腴錯，人多富壽並。相歡時帖泰，獨坐歲崢嶸。唧嘖蛩吟壁，連軒鶴舞楹。戍風飄疊鼓，鄰月動哀箏。未得文章力，何由俸祿請。和鉛還搰搰，持斧自丁丁。驚懼疑凋朽，功勤過屑瓊。凝神披夕秀，盡力取朝英。蠹簡開塵篋，寒燈立曉檠。靜翻詞客系，閑難史官評。天地甯舒慘，山川自變更。只能分蹠惠，誰解等殤彭。項豈重瞳聖，夔猶一足cF。阮高酣麴糵，莊達謝犧牲。齰舌無勞話，寬心豈可盛。但從壚冶鍛，莫受罻羅嬰。硯撥萍根洗，舟沖蓼穗撐。短床編翠竹，低機憑紅檉。霜信催楊柳，煙容嫋杜蘅。桁排巢燕燕，屏畫醉猩猩。懶檜推嵐影，飛泉撼玉琤。fsfp尋遠近，握槊鬥輸贏。枝壓離披瓠，簷垂礧磊橙。忘情及宗炳，抱疾過劉楨。野饋誇菰飯，江商賈蔗餳。送神抱瓦釜，留客上瓷觥。舉楫揮青劍，鳴榔扣遠鉦。鳥行沉莽碧，魚隊破泓澄。手戟非吾事，腰鐮且發硎。諒難求摽摽，聊欲取錚錚。幾歎蟲甘蓼，還思鹿美蘋。愁長難自剪，歌斷有誰賡。未去師黃石，空能說白珩。性湍休激浪，言莠罷抽萌。地僻琴尊獨，溪寒杖屨清。物齊消臆對，戈倒共心盟。絲曳靈妃瑟，金涵太子笙。幽棲膠竹塢，仙慮驛蓬瀛。想像珠襦鳳，追飛翠蕊鶯。霧簾深杳悄，雲磬冷敲鏗。籙字多階品，華陽足弟兄。焚香凝一室，盡日思層城。匿景崦嵫色，呀空渤澥聲。吾當營鉅黍，東去射長鯨。